**Vyhodnocovanie výdavkov**

**na záchranné práce pri povodniach**

Pri uplatňovaní finančných náhrad výdavkov v súvislosti s povodňovými záchrannými prácami pri povodniach je potrebné postupovať v súlade s príslušnými ustanoveniami zákona č. 7/2010 Z. z. o ochrane pred povodňami a vyhlášky MŽP SR č. 159/2014 Z. z., ktorou sa ustanovujú podrobnosti o vyhodnocovaní výdavkov na povodňové zabezpečovacie práce, povodňové záchranné práce a povodňových škôd, pričom je dôležité najmä:

* výdavky na povodňové zabezpečovacie práce a povodňové škody rieši Okresný úrad Komárno, odbor starostlivosti o životné prostredie,
* povodňové záchranné práce sa začínajú vykonávať od vyhlásenia III. stupňa PA a sú ukončené do času odvolania II. stupňa PA,
* povodňové záchranné práce riadi obec, v prípade veľkého rozsahu a potreby okresný úrad alebo okresný úrad v sídle kraja. Vykonávanie zásahov povodňových záchranných prác riadi okresné riaditeľstvo Hasičského a záchranného zboru alebo krajské riaditeľstvo Hasičského a záchranného zboru do času, kým riadenie neprevezme obec, okresný úrad alebo okresný úrad v sídle kraja,
* povodňovými záchrannými prácami sú (podľa § 18 zákona č. 7/2010 Z. z.):
* ochrana a zachraňovanie majetku,
* odsun nebezpečných látok,
* provizórne dopravné sprístupnenie oblasti,
* ochrana inžinierskych sietí,
* evakuácia,
* opatrenia na predchádzanie ochoreniam,
* dezinfekcia studní, obytných priestorov, odvoz a zneškodňovanie uhynutých zvierat a iných odpadov,
* zabezpečenie verejného poriadku,
* odstraňovanie naplavenín z domov a z iných objektov, verejných priestranstiev a z komunikácií,
* zabezpečenie poškodených stavieb proti zrúteniu alebo ich asanácia,
* iné práce na záchranu životov, zdravia, majetku, kultúrneho dedičstva a životného prostredia,
* výdavky na povodňové záchranné práce právnických osôb a fyzických osôb – podnikateľov, ktorí ich vykonávali podľa povodňového plánu záchranných prác alebo na príkaz obce, overuje obec,
* overené výdavky na povodňové záchranné práce sumarizuje obec. K overeným výdavkom právnických osôb a fyzických osôb - podnikateľov obec doplní vlastné výdavky vynaložené na vykonávanie povodňových záchranných prác a výdavky na činnosť obecnej povodňovej komisie alebo krízového štábu obce a predkladá ich okresnému úradu do 10 pracovných dní od odvolania II. stupňa PA,
* na základe overenia týchto výdavkov príslušnými orgánmi spracuje MŽP SR v spolupráci s ostatnými rezortmi správu do vlády SR. Po uvoľnení finančných prostriedkov sú tieto distribuované až na obce.

**Dokumentácia k refundácii výdavkov**

**v súvislosti so záchrannými prácami pri povodniach**

**/obec/**

**Žiadosť o refundáciu výdavkov na povodňové záchranné práce**  (uviesť prílohy, číslo účtu)

**Prílohy**:

1. **Súhrnná správa o priebehu povodní, ich následkoch a vykonaných opatreniach na obci ..........................**  (pri mimoriadnej udalosti)

**- textová časť** (priebeh povodne, vykonané opatrenia, problémy a nedostatky zistené počas vykonávania opatrení na ochranu pred povodňami, informácie o úrazoch alebo haváriách, návrh opatrení na odstránenie zistených nedostatkov pri ochrane pred povodňami, prítomnosť zložiek IZS, policajného zboru a pod.),

 **- tabuľková časť** (vyplnené tabuľky).

1. **Overené výdavky obcou na povodňové záchranné práce –** podľa povodňového plánu záchranných prác alebo na príkaz obce + výdavky na činnosť obecnej povodňovej komisie alebo krízového štábu - doložiť podrobným opisom vypočítanej mzdy + dohody o vykonaní práce, kópie bločkov a výdavkových pokladničných dokladov opatriť originál pečiatkou s podpisom starostu, kópie faktúr doložiť objednávkou prác a podpisom starostu so súhlasom o úhradu, výkazy jázd a výkazy práce techniky s uvedením normovanej spotreby (litre/100 km, litre/Mh a pod.).

1. **Zápisy** zo zasadnutí obecnej povodňovej komisie, resp. krízového štábu s prezenčnými listinami a príkazy starostu.
2. **Zápis** zo zasadnutia obecnej povodňovej komisie, resp. krízového štábu s prezenčnými listinami s **overením výdavkov** – v zápise uviesť, že obecná povodňová komisia, resp. krízový štáb obce sa oboznámili, odsúhlasili a overili predkladané doklady.
3. **Žiadosti na peňažné náhrady spojené s vykonávaním záchranných prác –**obmedzenie vlastníckeho práva, osobnú pomoc, škoda na majetku, za poskytnutý vecný prostriedok – formou rozhodnutí (v prípade ak by boli)
4. **Fotodokumentáciu**

Predložiť v 2 originálnych výtlačkoch alebo overené fotokópie, (jeden - tretí originál bude uložený na obci).

**Termíny odovzdávania vyhodnotených výdavkov na záchranné práce a škôd:**

**Od času odvolania II. stupňa PA:**

* + do 5 pracovných dní PO a FO- podnikateľ obci,
	+ do 10 pracovných dní obec okresnému úradu,
	+ do 20 pracovných dní okresný úrad okresnému úradu v sídle kraja,
	+ do 25 pracovných dní okresný úrad v sídle kraja Ministerstvu vnútra SR.